Publication: Magyar Közlöny
Issue: MK-2002-135 (Year: 2002, Number: 135)
Era: 1990-2004
Section: a 100/2002. (XI. 5.) FVM rendelethez
Paragraph Index: 508

b) Hat hetesnél fiatalabb szarvasmarha húsvizsgálatánál — a fejet megszemléléssel, — a garat körüli nyirokcsomókat bemetszéssel, — a nyelvet tapintással, a száj, a torok és a garat nyálkahártyáját megszemléléssel (a mandulákat a vizsgálat után el kell távolítani), — a légcsövet és a nyelõcsövet megszemléléssel, a tüdõt tapintással, a hörgõ körüli és a gátorközi nyirokcsomókat bemetszéssel; a légcsövet és fõhörgõket egy hosszanti vágással fel kell nyitni, és mindkét tüdõfél állományába a középsõ és alsó harmad határán haránt irányban, a fõhörgõkön áthaladó bemetszést kell végezni; ezek a bevágások nem szükségesek abban az esetben, ha a tüdõt kizárják az emberi fogyasztásból, — a szívburkot és a szívet megszemléléssel, a szívbe mindkét kamrát és a pitvarkamrai sövényt átszelõ hosszirányú metszést kell ejteni, hogy a kamrák feltáruljanak, — a rekeszizmot megszemléléssel, — a máj és a hasnyálmirigy nyirokcsomóit és a májat tapintással és szükség szerint bemetszéssel, — az epehólyagot tapintással, — a gyomor-béltraktust, a bélfodrot megszemléléssel, a gyomor és a bélfodrok nyirokcsomóit tapintással, szükség szerint bemetszéssel, — a lépet megszemléléssel és szükség szerint tapintással, — a veséket megszemléléssel és szükség szerint a veséket és nyirokcsomóit tapintással és bemetszéssel, — a mellhártyát és a hashártyát megszemléléssel, — a fiatal állatoknál a köldöktájékot és az ízületeket tapintással, szükség szerint a köldöktájékot bemetszéssel és az ízületek megnyitásával kell megvizsgálni. 2002/135. szám

Source: https://magyarkozlony.hu/hivatalos-lapok/43f7cb076367e48ace53069a47b1c347ec5ad361/dokumentumok/17b3a6f9b747618596daee6b5c22ee4fffb8dc03/letoltes